open-index/open-wikipedia-markdown huggingface dataset:
Østerrikes Grand Prix 2024

**Østerrikes Grand Prix 2024** (offisielt navn: *Formula 1 Qatar Airways Austrian Grand Prix 2024*) var et Formel 1-løp som ble arrangert 30. juni 2024 på Red Bull Ring i Spielberg bei Knittelfeld, Østerrike. Det var det 11. løpet i Formel 1-sesongen 2024 og 38. gang Østerrikes Grand Prix ble arrangert i Formel 1-sammenheng. Løpet ble vunnet av George Russell i Mercedes. McLaren-fører Oscar Piastri og Ferrari-fører Carlos Sainz jr. tok andre- og tredjeplassen.

## Dekk
Dekkleverandøren Pirelli tok med C3, C4 og C5 dekksammensetningene (angitt som henholdsvis hard, medium og soft) for lagene å bruke.

## Trening
Treningen startet kl. 12:30 lokal tid (UTC+2) fredag 28. juni.

## Klassifisering
### Sprintkvalifisering
Sprintkvalifiseringen startet kl. 16:30 lokal tid (UTC+2) fredag 28. juni.

**Noter:**

* - Alexander Albon kvalifiserte seg som nummer 19, men ble pålagt å starte sprinten fra pitlane på grunn av endringer som ble gjort i oppsettet av bilen hans under parc fermé.

### Sprint
Sprintløpet startet kl. 12:00 lokal tid (UTC+2) lørdag 29. juni.

**Noter:**

* - Sprintdistansen skulle etter planen være på 24 runder før den ble forkortet med en runde på grunn av en avbrutt startprosedyre.

* - Nico Hülkenberg endte på 14. plass på banen, men fikk en ti-sekundersstraff etter sprinten for å ha tvunget Fernando Alonso av banen i sving 3.

### Kvalifisering
Kvalifiseringen startet kl. 16:00 lokal tid (UTC+2) lørdag 29. juni.

**Noter:**

* - Zhou Guanyu kvalifiserte seg som nummer 19, men ble pålagt å starte sprinten fra pitlane på grunn av endringer som ble gjort i oppsettet av bilen hans under parc fermé.

### Løpet

**Noter:**

* - Max Verstappen fikk en ti sekunders tidsstraff for å ha forårsaket en kollisjon med Lando Norris. Hans endelige plassering ble ikke påvirket av straffen.

* - Alexander Albon endte på 14. plass, men fikk fem sekunders tidsstraff for å krysse linjen ved innkjøring ved pit inngangen.

* - Lando Norris ble klassifisert ettersom han fullførte mer enn 90 % av løpsdistansen. Han fikk også en tidsstraff på fem sekunder for å overskride banegrensen. Straffen gjorde ingen forskjell da han ble klassifisert i siste posisjon til tross for at han ikke fullførte.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Referanser
Surtebergflaget naturreservat

**Surtebergflaget naturreservat** er et naturreservat i Krødsherad kommune. Det består av et område på vestsiden av Krøderen ved Norefjell. Området ble vernet 15. desember 2017, utvidet 14. september 2023 fra ca. 1457 dekar til 1 479,2 dekar. Reservatet inngår i verneplan for skogvern. Utenom eksisterende veger og stier er bruk av sykkel og hest og kjerre samt ridning forbudt.

Verneforskriften sier at formålet med vernet er 
::«å bevare et område som representerer en bestemt type natur i form av gammel naturskog med gammel lavlandsblandingsskog og bekkekløft. Området har særlig betydning for biologisk mangfold ved at det er leveområde for en rekke arter, særlig sopp og karplanter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Kamay Botany Bay nasjonalpark

**Kamay Botany Bay nasjonalpark** er en nasjonalpark ved den østlige enden av Botanybukta i Sydney, Australia. Nasjonalparken ligger kun 16 kilometer sør for Sydney sentrum, og dekker de to oddene ved åpningen til bukta.

Området inneholder store kulturelle og historiske verdier. Botanikeren Joseph Banks og naturforskeren Daniel Solander samlet inn planter fra dette området i 1770 under skipet *[[HMS «Endeavour»|Endeavour]]* sitt første besøk til Australia. Nasjonalparken verner også stedet der kaptein James Cook gikk i land i Australia for første gang, noe som markerte starten på Storbritannias kolonisering av verdensdelen.

## Aboriginsk historie
De fleste arkeologiske funnene fra området er datert fra 3 000 til 2 000 år siden. Folket som levde sør for Botanybukta snakka ulike Dharawal-språk, inkludert Gweagal-folket som var den nordligste stammen av Dharawal-språklige folk i Australia. På nordsiden av bukta bodde sannsynligvis Cadigalene som var en del av Darug-språkfamilien.

Menneskene som levde på oddene ved inngangen til Botanybukta benyttet seg av de rike matressursene og det milde klimaet i området. Langs kysten er det gjort en rekke arkeologiske funn som viser at de innfødte folkene spiste et stort utvalg sjømat. Fiske var hovednæringen for de innfødte, og de bygde små trehytter og kanoer langs strandlinjene.

På grunn av områdets ressursrikdom var oddene i Botanybukta et viktig samlingssted for ulike beslektede Dharawal-folk, samt Darugene (på nordkysten). Ved Kurnell er det flere viktige seremonisteder, blant annet en oker-grop og en bora-sirkel som ble brukt til ulike ritualer.

Kurnell var muligens en delvis permanent bosetning for Gweagalene. Et markert tre med et ringformet hull i stammen markerer stedet der det lå en leirplass for kvinner. Området inneholder også utskårne trestammer som ble brukt til kanoer og småbåter, samt en fødselsplass, noe som indikerer at området ble hyppig brukt av Gweagalene før europeernes ankomst.

## Beskrivelse
Oddene skaper en dramatisk inngang til Botanybukta, som ligger omtrent 14&nbsp;km sør for Sydney sentrum. Ved siden av parken ligger naturreservatet Towra Point Nature Reserve som beskytter et område på 386 hektar med våtmark vest for Kurnell.

### Nordre del

Den nordlige delen av parken inneholder blant annet kystlandskapet ved Cruwee Cove, stranda Congwong Beach, en rekke krattkledde sanddyner ved Anzac Parade og halvøya La Perouse Headland i det nordøstre hjørnet av Botanybukta.

Kysten preges av steinete sandsteinsklipper. En rekke kløfter ligger langs klippelandskapet, som er et resultat av erodering i sedimentærbergarten i den tidlige tertiærperioden.

### Søndre del

Den sørlige delen omfatter østenden av Kurnell-halvøya. Parkområdet nordøst for landsbyen Kurnell avgrenses av Botanybukta og en rekke store steinplattformer.

Et viktig element i både historisk og naturlig sammenheng er bekken som renner ut i bukta nær kaptein Cooks landingssted. Det var her Cook og mannskapet hans fylte opp lagrene med ferskvann mens de ble overvåket av de lokale aboriginske stammene.

## Referanser
Eremittinamu

**Eremittinamu** (*Tinamus solitarius*) er en art av bakkelevende primitive nåtidsfugler. Arten er hjemmehørende i de atlantiske skogene i det østlige Brasil.

## Beskrivelse
Eremittinamuen er en stor brunaktig tinamu. Nakken og brystet er gråfarget og magen er hvit. Hodet er gulaktig med en lys hals. Den gjennomsnittlige kroppslengden er 45 cm.

## Atferd
I likhet med andre tinamuer legger arten avlange egg med et fargerikt skall, og den spiser frukt og frø fra bakken eller lavthengende planter. Hannene ruger eggene som ligger i et reir på bakkenivå, og de vil også oppdra ungene i en kort periode etter klekkingen.

## Referanser
Øvre Sædalsvegen

**Øvre Sædalsvegen** er en vei i Sædalen i Fana bydel i Bergen som går fra Nye Sædalsveien til Neshaugane og Sædalspasset hvor den forgrenes nedover (sørvest) til Furudalen og Sædalsvegen, samt videre innover dalen til Helgeseter. Veien fortsetter som en turvei til Nordre Nattlandsfjellet og videre oppover mot Nubbevatnet. 

Navnet ble vedtatt i 1953.

## Kilder
* Postens adressesøk.

## Referanser
John Patrick Murphy (biskop, Port Elizabeth)

**John Patrick Murphy** (1909–1997) var en irsk katolsk biskop av Port Elizabeth i Sør-Afrika.

## Liv og virke
### Prest
John Patrick Murphy fra Belmullet I County Mayo ble presteviet for bispedømmet Port Elizabeth den 3. juni 1934.

### Biskop av Port Elizabeth
Den 6. mai 1972 utnevnte pave Paul VI ham til biskop av Port Elizabeth. Erkebiskopen av Cape Town, kardinal Owen  McCann, ga ham bispeordinasjonen den 28. august samme år i *Feather Market Hall* i Port Elizabeth; medkonsekratorer var biskopen av Johannesburg, Hugh Boyle, og den emeriterte biskop av Port Elizabeth, Ernest Arthur Green.

Den 21. mars 1986 innvilget pave Johannes Paul II John Patrick Murphys aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Martin Lucas (1894-1969) *1945
* Kardinal Owen McCann (1907-1994) *1950
* Biskop *John Patrick Murphy* (1909-1997) *1983

## Referanser
Merkurvegen (Bergen)

**Merkurvegen** er en vei i Sædalen  i Fana bydel i Bergen som går fra Sædalsvegen til Nye Sædalsveien. Adkomstvei til Nattland skole

Veien har fått navn etter planeten Merkur. Navnet ble vedtatt i 1962.

## Kilder
* Postens adressesøk.

## Referanser
Søre Renen

**Søre Renen** er en blindvei i Sædalen i Fana bydel i Bergen som går fra Renen og sørvest.

Navnet har sitt opphav fra norrønt rein(a) som betyr "langstrakt voll av jord eller grus" ble vedtatt i 1962.

## Kilder
* Postens adressesøk.

## Referanser
Veikulåsen naturreservat

**Veikulåsen naturreservat** er et naturreservat i Gol kommune. Det består av et område øst av Hallingdalselva ved Gol. Området ble vernet 22. desember 2006, utvidet 2014 og 15. desember 2017 fra ca.  dekar til  dekar.  Reservatet inngår i verneplan for skogvern. Utenom eksisterende traktorveier og stier er bruk av sykkel og hest og kjerre samt ridning forbudt.

Verneforskriften sier at formålet med vernet er 
::«å bevare et område som representerer en bestemt type natur i form av et regionalt stort skogområde med store topografiske variasjoner. Området har særlig betydning for biologisk mangfold ved at det er leveområde til sopparter knyttet til død ved og en særegen lavflora. Skogen vil på sikt kunne utvikle ytterligere verneverdier knyttet til store tredimensjoner og mye død ved.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Brinchmann

**Brinchmann** er en norsk slekt med flere kjente innen teater og litteratur.  Slekten kom til Norge på 1600-tallet med skredderen Anton Brinchmann som etablerte seg i Oslo.
## Slektstre med de mest kjente Brinchmennene

*Anton Brinchmann (1646–1740), skredder i Christiania, gift 1690 med Agnete Rødder (12 barn) og i 1710 med Dorothea Stub (1682-1730) som var datterdatter av Kjeld Stub.
**Hans Brinchmann (1712–1780) sogneprest i Orkdal, gift med prestedatter Anne Cathrine Bernhoft.
***Michael Stub (1760–1823) hyttesjef i Røros, gift med Johanna Floer.
****Hans Brinchmann (1787–1856), offiser 
*****Ingeborg Anna Dass Brinchmann (1814–1872), gift med prest Jørgen Sverdrup Krog
******Se *[[Krog]]* for kjente etterkommere som Fredrik Arentz Krog og Gina Krog
****Christopher Bernhoft Brinchmann (1795–1865), tollkasserer i Molde
*****Alexander Brinchmann (1826–1895) rektor i Molde.
******Jacob Ludvig Hoffmann Brinchmann (1862–1931) gift med Henny Leth
*******Alex Brinchmann (1888–1978) barnelege og forfatter, gift 1914 med Nina Grønvold (1891–1924; tvillingsøstera til Lauritz Grønvold), i 1925 med Johanne Ringberg i 1944 med Gunvor Næss  Thorkildsen (1897-1974).
********Helen Brinchmann (1918–2016) skuespiller
********Arild Brinchmann (1922–1986), teatersjef gift 1961 med Urda Arneberg og 1972 med Monna Tandberg
*****Ludvig Brinchmann (1830–1908) prest i Kristiansund, gift med Fredrikke Sophie Schwabe Heyerdahl (1830–1915) som var barnebarn av eidsvollssamen Hieronymus Heyerdahl (1773–1847)
******Christopher Brinchmann (1864–1940) arkivar og redaktør
******Halvor Brinchmann (1865–1942) fotograf
*****Christopher Brinchmann (1833–1913) 
******Christopher Brinchmann (1866–1925) kjøpmann i Trondheim, gift med Florence "Florry" Stevenson.
*******Erling Brinchmann (1897–1988) visedikter og politimann
*******Marie Brinchmann (1898–1977) journalist ("Mais") og redaktør, gift med en Brochmann og senere med Thomas Prom Fearnley
*******Jacob Brinchmann (1910–2002) oversetter
*****Fredrik Brinchmann (1837–91) fra Molde, gift 1864 med Annette Arveschoug
******Harald Brinchmann (1873–1941), Namsos.
*******Harald Brinchmann (1915–2001) forlagssekretær i Bærum
********Annette Brinchmann, gift 1981 med dramatiker Bernt Kristian Børresen.
*********Hilde Brinchmann, teaterregissør (født 1983).
## Familiebilder

1880s Alexander Brinchmann.jpg | Alexander Brinchmann (1826–1895) rektor i Molde
Erling Brinchmann.jpg | Erling Brinchmann (1897–1988) ble visedikter og politimann
Alex Brinchmann OB.F13318c.jpg | Alex Brinchmann (1888–1978) ble barnelege 
ArildBrinchmann-OB.F13320a.jpg | Arild Brinchmann (1922–86) ble teatersjef 
ChristoferBrinchmann.jpg | Christopher Brinchmann (1864–1940) ble arkivar 
Teknisk museum - DEX FS 000004.jpg | Helen Brinchmann (1918–2016) ble skuespiller

## Referanser
Jungeltinamu

**Jungeltinamu** er en art av tinamu som lever i sumpskoger i tropiske deler av Sør-Amerika.

## Etymologi
*Crypturellus* er dannet av tre latinske eller greske ord. *kruptos* betyr dekket eller skjult, *oura* betyr hale, og *ellus* betyr liten. Det vitenskapelige navnet betyr dermed *liten skjult hale*.

## Habitat
Arten finnes i tropiske sumpskoger og lavlandsskoger opp til en høyde på 500 moh. Jungeltinamu er hjemmehørende i det nordvestlige Brasil, Fransk Guyana og østlige deler av Peru.

## Beskrivelse
Gjennomsnittlig kroppslengde hos jungeltinamuer er 27-29 cm. Overkroppen er rødbrun med sorte partier, halsen og buken er hvit, og brystet er en lysere rødbrun farge.

## Referanser
Daniel Noboa

**Daniel Roy Gilchrist Noboa Azín** (født 1987) er en ecuadoriansk politiker og forretningsmann som fra 23. november 2023 har vært Ecuadors president. Da han ble innsatt i en alder av 35 år var han den nest yngste presidenten i landets historie etter Juan José Flores og den yngste som har vunnet et valg. Han ble gjenvalgt i 2025.

Noboa var representant i nasjonalforsamlingen fra 2021 til 2023 da president Guillermo Lasso oppløste nasjonalforsamlingen. Før han startet sin politiske karriere arbeidet Noboa i Noboa Corporations, et eksportfirma grunnlagt av hans far, milliardæren Álvaro Noboa, som stilte som kandidat i presidentvalget fem ganger uten suksess. Daniel Noboa beskrives ofte som en arvtaker etter sin far.

I mai 2023 kunngjorde Noboa sitt kandidatur til presidentvalget som skulle holdes i 2023 etter at presidenten hadde oppløst nasjonalforsamlingen. Noboa stilte for valgalliansen Den nasjonale demokratiske aksjon (*Acción Democrática Nacional*, ADN). Han gikk videre til andre valgomgang sammen med kandidaten Luisa González fra Folkets revolusjonsbevegelse (*Movimiento Revolución Ciudadana*, MRC) som fikk flest stemmer i første valgomgang. I andre valgomgang 15. oktober 2023 fikk Noboa 52% av stemmene.

## Referanser


## Eksterne lenker
*
Rinddalen

**Rinddalen** er en blindvei i Sædalen  i Fana bydel i Bergen som går fra Øvre Sædalsvegen og nordøstover.
Flere gang og sykkelveier knytter Rinddalen til øvre del av Øvre Sædalsvegen og Indre Sædal

Navnet ble vedtatt i 1986.

## Kilder
* Postens adressesøk.

## Referanser
Anaplopus

***Anaplopus*** er en slekt av biller som lever under barken på døde trær. De er derfor ganske flate. 

## Utseende
Middelsstore (ca. 10&nbsp;mm), avlange, flate biller, mørke på farge. Artene kan overflatisk minne om arter i familien Cleridae, men har trådformede antenner. **Hodet** er nokså stort, omtrent firkantet sett ovenfra, med fremovverrettede (prognathe) kjever. Fasettøynene er middelsstore, runde og utstående. Antennene er nokså lange, 11-leddete og trådformede. **Brystskjoldet** (pronotum) er litt lengre enn bredt, rundet, innesnevret ved roten. **Dekkvingene** er langstrakte, tilspisset bak. De har noen korte, opphøyde kjøler. **Beina** er slanke, middels lange. For- og mellomføttene er fem-leddete, bakføttene fire-leddete. 

## Levevis
Larvene utvikler seg under barken på døde trær, og også de voksne billene finner man sjelden utenfor dette habitatet.  Barkflatbillene er avhengige av god tilgang på død ved, og noen arter blir derfor truet av moderne skogbruk.

## Utbredelse
Slekten er utbredt i det østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[barkflatbiller]]**, Pythidae Blanchard, 1845
****** Slekten ***Anaplopus*** Blackburn, 1890
******* *[[Anaplopus cleroides]]* Pollock & Lawrence, 1995
******* *[[Anaplopus tuberculatus]]* Blackburn, 1890

## Referanser




## Eksterne lenker
*
Exocalopus

***Exocalopus*** er en slekt av kardinalbiller. Larvene lever som rovdyr under barken på døde trær.

## Utseende
Små til middelsstore (5-6 millimeter), avlange, svarte kardinalbiller. Hannen har lange, kamformede antenner, hos hunnen er de sagtakkede. Hodet er rundet med utstående fasettøyne, minst så bredt som det hjerteformede pronotum. Dekkvingene er jevnbrede, betydelig bredere enn forkroppen.

## Levevis
Larvene lever som rovdyr under barken på døde trær. Larveutviklingen kan ta 2-3 år. Noen arter legger egg på brannskadet virke, disse har infrarød-følsomme føleorganer og kan merke en skogbrann fra lang avstand. De flyr da dit for å legge egg på de nybrente stammene. De voksne billene spiser forskjellige salgs sukkerholdige væsker, for eksempel honningdugg produsert av bladlus og utflytende sevje. De kan også finnes på blomster der de drikker nektar. I alle fall noen arter produserer giftstoffet cantharidin, som antas å spille en rolle i tiltrekning mellom kjønnene. 

## Utbredelse
Arten er utbredt på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[kardinalbiller]]**, Pyrochroidae Latreille, 1807
****** Underfamilien Pilipalpinae Abdullah, 1964
******* Slekten ***Exocalopus*** Broun, 1893 - én art
******** *[[Exocalopus pectinatus]]* Broun, 1893

## Referanser




## Eksterne lenker
*
Joseph Prathan Sridanusil

**Joseph Prathan Sridanusil** S.D.B. (thailandsk: โยเซฟ ประธาน ศรีดารุณศีล; født 9. februar 1946 i Wat Phleng i provinsen Ratchaburi i Thailand) er en thailandsk ordensgeistlig og emeritert katolsk biskop av Surat Thani.
## Liv og virke
### Prest
Joseph Prathan Sridanusil trådte inn i salesianerordenens novisiat i Hua Hin i 1964 og avla sine første løfter den 2. oktober 1965. Han studerte filosofi i Hongkong og teologi i Betlehem (Vestbredden). Den 29. juni 1975 ble han presteviet av pave Paul VI i Roma. Deretter begynte ham ved høyskolen «St. Dominic» i Bangkok og var rektor ved «Saeng Thong»-høgskolen i Hat Yai fra 1979 til 1980 og rektor ved høgskolen i Bandon fra 1980 til 1982. 

Fra 1982 til 1984 fullførte han doktorgradsstudier i spiritualitet ved Università Pontificia Salesiana i Roma. 

Fra 1984 til 1986 var han rektor ved skolen for ordenenes aspiranter i Hua Hin, deretter som var han inspiserwnde prest for den thailandske salesianerprovinsen (1986-1992) og så provinsial for den thailandske salesianerprovinsen (1992-1998). Fra 1998 til 2001 var han rektor i Udon Thani, og fra 2001 til 2004 var han rektor ved utdanningssenteret i Sampran. I 2004 ble han igjen provinsial i den thailandske salesianerprovinsen.

### Biskop av Surat Thani
Den 9. oktober 2004 utnevnte pave Johannes Paul II ham til biskop av det thailandske bispedømmet Surat Thani. Han ble ordinert til biskop av kardinal Crescenzio Sepe, prefekt for Kongregasjonen for folkenes evangelisering, den 28. november 2004. Medkonsekratorer var erkebiskopen av Bangkok kardinal Michael Michai Kitbunchu, og erkebiskop Salvatore Pennacchio, apostolisk nuntius til Thailand.

Pave Frans innvilget hans avskjedssøknad den 8. juli 2024. Til hans etterfølger ble samme dag utnevnt Paul Trairong Multree.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Crescenzio Sepe (1943-) *1992
* Biskop *Joseph Prathan Sridanusil* (1946-) *2004

## Referanser
Sædalssvingene

**Sædalssvingene** er en vei i Sædalen i Fana bydel i Bergen som går fra Nye Sædalsveien innover dalen. Fra avkjøringen til Helldalslia er Sædalssvingene en blindvei som går opp til Sædalen vannbehandlingsanlegg (nr 99), oppunder Løypingsberget.

## Kilder
* Postens adressesøk.

## Referanser
Eliteserien i cricket for menn 2023

**Eliteserien i cricket for menn 2023** var den øverste divisjonen for menn innen lagsporten cricket i Norge for 2023-sesongen. Eliteseriens lag spilte 9 kamper hver, ett mot hvert lag i maks 40 over. Det ble gitt to poeng for seier, ett for uavgjort eller avbrutt kamp og null for tap. Ligaen startet 13. mai og ble avsluttet 30. september 2023.

## Tabellen

## Kilder
* cricclubs.com
Helldalslia

**Helldalslia** er en vei mellom Sædalen og Helldal i Fana bydel i Bergen som går fra  Hardangervegen til Sædalssvingene. Veien er delvis privat og stengt for gjennomkjøring.

Navnet ble vedtatt i 1978. 

## Kilder
* Postens adressesøk.

## Referanser
Frihet og Direkte Demokrati

**Frihet og Direkte Demokrati** (Tsjekkisk: *Svoboda a přímá demokracie*, **SPD**) er et politisk parti i Tsjekkia. Det ledes av Tomio Okamura og har 20 seter i det tsjekkiske deputertkammeret.

Det har blitt beskrevet som et parti på høyresiden eller et høyreekstremistisk parti på det politiske spekteret. Det har også blitt beskrevet som et nyfascistisk parti. Partiet uttrykker motstand mot innvandring og det er sterkt euroskeptisk, mens de i sitt politiske program uttaler sin støtte til direkte demokrati.

Ved utgangen av 2022 hadde partiet 10 682 medlemmer og er det raskest voksende partiet i landet når det gjelder medlemmer.

## Referanser


## Eksterne lenker
*
Bjørn Westh

**Bjørn Rømer Westh** (født 1944) er en dansk tidigere politiker som representerte Socialdemokratiet. Han har vært minister i flere danske regjeringer og innvalgt til Folketinget.

Westh er utdannet landinspektør fra Den Kgl. Veterinær- og Landbohøjskole.

## Referanser
Walter Drach

**Walter Drach** (1915–?) var en tysk krigsforbryter og SS-Unterscharführer samt kriminalassistent i Sicherheitsdienst (SD) under andre verdenskrig. Han tjenestegjorde i Norge og var involvert i flere alvorlige mishandlinger mens han var stasjonert i Mosjøen.

## Tidlig liv og karriere
Drach ble født i Selm, Westfalen, Tyskland. Før krigen arbeidet han som gruvearbeider. I oktober 1938 ble han innkalt som soldat i Wehrmacht. Under sin tjeneste ble han sendt til Østfronten i juni 1941, hvor han senere ble såret. Han ble dimittert fra militærtjenesten i februar 1942.

## Tjeneste under andre verdenskrig
Etter å ha blitt dimittert, arbeidet Drach som verkstedvakt ved en sinkfabrikk i Harlingerode til mars 1943. Fra april 1943 til april 1944 arbeidet han som kontorist i Gestapo i Braunschweig. I april 1944 ble han kommandert til Norge, hvor han tjenestegjorde i SD underavdeling Kripo i Trondheim, 5. avdeling, frem til september 1944. Deretter ble han forflyttet til Bodø, hvor han tjenestegjorde til november samme år, før han ble sendt til Mosjøen.

## Aktivitet i Norge

#### Trondheim og Bodø
I Trondheim og Bodø var Drach involvert i administrative oppgaver for SD. Hans arbeid besto i hovedsak av å være dagbokfører, behandle inn- og utgående tjenestepost, samt bearbeide mindre forhør. Det forelå ingen klager på Drach fra hans tid i Bodø.

#### Mosjøen
I Mosjøen endret Drachs aktiviteter seg, og han ble involvert i flere grove mishandlinger. Hans arbeidsoppgaver inkluderte blant annet behandling av den norske posten sammen med tolkene Jan Strömfors og Pearly Stang, og senere frøken Sund. Drach var også involvert i beslagleggelse av varer og arrestasjoner.

Ved kapitulasjonen foreslo hans overordnede, Schilling, at personalet ved SD i Mosjøen skulle rømme til fjellene for å skjule seg. Drach og hans kollega Fischbacher nektet å være med på dette, og Drach ble derfor avskjediget. Han fikk beskjed om å reise til Trondheim, men ble arrestert av det tyske hemmelige feltpolitiet på veien dit og sendt til Trondheim som arrestant.

## Krigsforbrytelser
I Mosjøen var Drach ansvarlig for dagbokføring, behandling av inn- og utgående tjenestepost, samt bearbeiding av mindre forhør. Han samarbeidet med flere andre medlemmer av SD og var involvert i flere undersøkelser og beslag. Etter krigen ble Drach anklaget for flere tilfeller av mishandling:

* Adolf Johansen fra Nes i Vega (januar 1945)
* Per Walle fra Dinneidfjord (februar 1945)
* Emil Fjelldal fra Hemnesberget (februar 1945)

## Rettssak og dom
Etter krigen ble Walter Drach stilt for retten ved Hålogaland lagmannsrett, hvor han ble dømt til syv års tvangsarbeid for sine handlinger i Mosjøen. Drach sonet 2/3 av sin straff og ble løslatt på prøve i februar 1950. Lite er kjent om Drachs liv etter løslatelsen. Han returnerte sannsynligvis til Tyskland, hvor han tidligere hadde bodd i Schlewecke, Hartsburg.

## Referanser
Kalvberget naturreservat

**Kalvberget naturreservat** er et naturreservat i Østre Toten kommune. Det består av et område på Totenåsen nord for Bergsjøen. Området ble vernet 15. desember 2017. Reservatet inngår i verneplan for skogvern. Ridning og bruk av hest og kjerre er forbudt.

Verneforskriften sier at formålet med vernet er 
::«å bevare et område som representerer en bestemt type natur i form av gammel og grov furuskog, og som har særlig betydning for biologisk mangfold ved at det er leveområde for huldrestry og andre truede arter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Sanddalsringen

**Sanddalsringen** er en vei fra Midtun til  Sædalen i Fana bydel i Bergen. Veien er en del av fylkesvei 5198. 

Veien har fått navn etter området Sanddal som ligger like nord for nedre del av veien. Navnet ble vedtatt i 1983.

Nederst ved Sandbrekkevegen preges veien av mye industri, mens resten er adkomst til store boligområder langs den omtrent 3,4 km lange veien. 

## Kilder
* Postens adressesøk.

## Referanser
Exit Nordpolen

***Exit Nordpolen*** er en norsk dokumentarserie om polfarerne Børge Ousland og Mike Horn sin ekspedisjon i Arktis høsten 2019. De to krysset Polhavet på ski, via Nordpolen. TV-fortellingen bygger i stor grad på ekspedisjonsdeltakernes egne bilder og videoopptak. TV-serien som består av tre episoder hadde premiere på NRK1 og i NRK TV tirsdag 1. desember 2020. En filmversjon av TV-serien vant prisen "Best film: Exploration and Adventure" på Banff Centre Mountain Film Festival  i 2021.

Ekspedisjonen ble omdiskutert i media på grunn av dramatikk da de skulle evakuere fra isødet.

**Episoder:**

#### 1. Seilasen

Episoden følger ekspedisjonsdeltarne og teamet deres fra de går om bord i seilbåten Pangaea i Nome i Alaska. For å komme opp til isen i Polhavet må de ut på en 3000-km lang seilas via Beringstredet. Målet for seilasen er å nå 85 grader nord. (Publisert første gang 1. desember 2020).

#### 2. Ekspedisjonen

Episoden begynner i det Mike Horn og Børge Ousland forlater seilbåten Pangaea og tar fatt på en ca. 1500 km lang skitur over Polhavet. Skituren var planlagt å vare i 75 døgn, men klimaendringer hadde gjort sjøisen ustabil, og isdriften gikk i en ugunstig retning. En redningsaksjon blir vurdert, men tross frostskader og noen uhell, velger ekspedisjonsdeltakerne å avslå tilbud om å bli hentet ut. 

#### 3. Exit

Den tredje og siste episoden i serien starter i Longyearbyen der ekspedisjonen har leid inn skipet Lance som skal møte ekspedisjonsdeltakerne ved iskanten nord for Svalbard. Når Lance setter kursen nordover, har Børge og Mike vært over 80 dager i Polhavet. De er snart tomme for proviant, men de har enda noen mil igjen å gå. Det blåser kuling. Temperaturen er ned mot 40 minusgrader. Det er mørkt døgnet rundt, og isen er full av råker.

## Referanser


## Eksterne lenker
*
Juvberget naturreservat

**Juvberget naturreservat** er et naturreservat i Åsnes kommune. Det består av et område nær grensen til Sverige. Området ble vernet 11. desember 2015, utvidet 15. desember 2017 fra ca. 637 dekar til 879,0 dekar. Reservatet inngår i verneplan for skogvern. Bruk av sykkel og hest og kjerre samt ridning er forbudt, unntatt på traktorveier og stier avmerket på vernekartet.

Verneforskriften sier at formålet med vernet er 
::«å bevare et område med rik, gammel lågurtgranskog med lauvskoginnslag og med gammel barblandingsskog som begge har særskilt betydning for biologisk mangfold ved at de inneholder kravfulle og sjeldne karplante-, sopp- og lavarter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Bakkedalen

**Bakkedalen** er en blindvei i Sædalen i Fana bydel i Bergen som går fra Sanddalsringen sørvestover mot Helldalssåta. 

Navnet ble vedtatt i 1994.

## Kilder
* Postens adressesøk.

## Referanser
Uruminopeplus

***Uruminopeplus*** er en slekt av nebbiller. 

## Utseende
Små (ca. 3 millimeter), avlange, flate, brunlige nebbiller med forkortede dekkvinger, ligner dermed på biller i familien Staphylinidae. Hodet er stort og rundet med ganske små fasettøyne. Alle føttene er fire-leddete. Dekkvingene er karftig utvidete bakover, dekker omtrent halve den brede og flate bakkroppen.

## Levevis
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

## Utbredelse
Artene er kjent fra Ryukyuøyene og India. I tillegg til de beskrevne artene er det kjent ubeskrevne arter fra Vietnam, Thailand og Sumatra .

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga 
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien nebbiller, Salpingidae Leach, 1815
****** Underfamilien **[[Inopeplinae]]** Grouvelle, 1908
******* Slekten ***Uruminopeplus*** Satô & Hatta, 1988 
******** *[[Uruminopeplus distinctus]]* (Sengupta, Pal & Mukhopadyay, 1977)
******** *[[Uruminopeplus sakaii]]* Satô & Hatta, 1988

## Referanser




## Eksterne lenker

*
2. serierunde i Women’s Super League 2023/24

**2. runde** **i [[FA Women’s Super League 2023/24|Women’s Super League 2023/24]]** startet fredag 6. oktober kl. 20:30 med oppgjøret mellom Manchester United og Arsenal på Leigh Sports Village i Manchester. Runden ble avsluttet søndag 8. oktober kl. 19:45 med oppgjøret mellom  Liverpool og Aston Villa på Prenton Park i Liverpool.

## Kampfakta

## Referanser
Pierantonio Tremolada

**Pierantonio Tremolada** (født 4. oktober 1956 i Lissone i provinsen Monza og Brianza i Italia) er en italiensk geistlig og katolsk biskop av Brescia.
## Liv og virke
### Prest
Pierantonio Tremolada ble presteviet den 13. juni 1981. Deretter fortsatte han studiene ved Det pavelige Bibelinstitutt i Roma. Fra 1987 til 2014 var han foreleser ved seminaret i Venegono Inferiore, og fra 1997 var han også ansvarlig for opplæring av permanente diakoner. Fra 2012 var biskoppelig vikar for evangelisering og sakramentordningen.

### Hjelpebiskop i Milano
Den 24. mai 2014 utnevnte pave Frans ham til titulærbiskop av *Maxita* og hjelpebiskop i Milano. Erkebiskopen av Milano, kardinal Angelo Scola, ordinerte ham og hjelpebiskopene Paolo Martinelli OFM.Cap. og Franco Agnesi den 28. juni samme år. Medkonsekratorer var erkebiskop emeritus av Milano, kardinal Dionigi Tettamanzi, og hjelpebiskop Mario Delpini.
### Biskop av Brescia
Den 12. juli 2017 utnevnte pave Frans ham til biskop av Brescia. Innsettelsen fant sted den 8. oktober samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1986
* Kardinal Angelo Scola* (1941- ) *1991 
* Biskop *Pierantonio Tremolada'' (1956- ) *2014

## Referanser
Det pavelige Bibelinstitutt

**Det pavelige Bibelinstitutt** (latin: *Pontificium Institutum Biblicum*, også kalt **Biblicum**) i Roma er en universitetsinstitusjon under Den hellige stol. Instituttet ble allerede påtenkt av pave Leo XIII i 1902, men ble faktisk ikke grunnlagt før i 1909 av hans etterfølger, pave Pius X, den 7. mai det året.
## Beskrivelse
Instituttets formål var å være et senter for *«grunnleggende forskning i [[Den hellige skrift]] for mest effektivt å fremme bibelsk lære, og alle relaterte saker, i den katolske kirkes ånd»*. Instituttet spilte også en rolle i pave Pius Xs kamp mot de såkalte modernistene da det skulle være et bolverk mot altfor historiserende bibeltolkninger som ble stadig mer populære i disse dager, spesielt i protestantiske kretser.

Instituttet forberedte først studentene til eksamen ved Den pavelige bibelkommisjon, men i 1916 ga pave Benedikt XV instituttet rett til å tildele grader selv. 

Fra 1927 har instituttet hatt et studie- og forskningshus i Jerusalem hvor studentene etterfølgende kan studere Den hellige skrift nær kilden. I 1928 mottok Jerusalem-avdelingen mumien av Iret-hor-iru som en gave fra jesuittene i Alexandria.

Fra 19. mai 2024 er Bibelinstituttet og Det pavelige orientalske institutt offisielt under paraplyen til Det pavelige universitet Gregoriana.

Et bibliotek ble etablert sammen med instituttet og regnes som en integrert del av instituttet. Den første samlingen ble opprettet fra dubletter og duplikater av Vatikanbiblioteket. Så ble det systematisk utviklet. I dag er det verdsatt av forskere fra hele verden. Biblioteket spesialiserer seg på bibelske og orientalske studier: bibelsk eksegese og relaterte vitenskaper (semittisk og gresk filologi), historie om kristen og jødisk eksegese, arkeologi i det gamle nære østen.

## Rektorer
Alle Det pavelige Bibelinstitutt har vært jesuitter. 

## Kjente alumner
### Kardinaler, biskoper
Blant de mange prominente alumner fra *Biblicum* er de følgende blitt elevert til biskoper og/eller kardinaler:

### Andre – prester, søstre, lekfolk

## Litteratur
* Maurice Gilbert: *Il Pontificio Istituto Biblico. Cento anni di storia (1909–2009)*, Editrice PIB, Roma 2009, pp.488 + 24 (foto).
* Klemens Stock: *Augustin Bea als Rektor des Päpstlichen Bibelinstituts und Konsultor der Päpstlichen Bibelkommission.* I: Clemens Brodkorb, Dominik Burkard (utg.): *Der Kardinal der Einheit. Zum 50. Todestag des Jesuiten, Exegeten und Ökumenikers Augustin Bea (1881–1968).* Schnell und Steiner, Regensurg 2018, , S. 131–148.

## Referanser


## Eksterne lenker

* Opprettelsesskriv: Apostolisk skriv – ''Vinea Electa'', Pave Pius X, 7. mai 1909, Vatikanets nettside (Latin)
7. taktisk luftfartsbrigade

**7. taktisk luftfartsbrigade oppkalt etter Petro Franko** (**7. BrTA**, *[[FPN]] А2502, [[Feltpost|FP]] 2806*) — luftbrigade til Ukrainas flyvåpen. Tilhører enhetene som er direkte underlagt kommandoen til flyvåpen.

## Historie
I januar 1992 avla personellet til det 7. bombardementsluftregimentet til Sovjetunionens flyvåpen (*[[FPN]] 22262*) som en del av 32. bombardement rødt flagg luftfartsdivisjon en ed om lojalitet til det ukrainske folket. Under sin eksistens ble luftfartsregimentet gjentatte ganger underordnet og gjennomgikk organisatoriske og personelle endringer. I 2003, under reformasjonen av de væpnede styrkene i Ukraina, ble det 7. bombardementet luftfartsregiment reformert til en luftfartsbrigade.

28. mars 2008 ga Ukrainas president Viktor Jusjtsjenko ved sitt dekret brigaden navnet på den fremragende skikkelsen fra den ukrainske revolusjonen 1917-1921, Petro Franko.

### Den russisk-ukrainske krig
I forbindelse med fiendtlighetene i Øst-Ukraina ble Su-24M bombefly flyttet til flyplassene Kanatovo og Myrhorod, hvor de var på kamptjeneste og foretok kamptog.

Brigaden deltok i kamper om Slovjansk, èt av rekognoseringsfly ble skutt ned med bærbart luftvern, piloter kastet ut.

Det er kjent om Su-24M-angrep nær Antratsit, på broer rundt Luhansk. Det ble rapportert at brigaden gjennomførte 150 sorteringer i ATO-sonen.

20. august 2014 ble en Su-24M skutt ned under en sortie nær bosetningen Khryasjtsjuvate nær Luhansk, pilotene kastet ut.

## Tap
### Under trening
29. september 2017, nær landsbyen Bereheli, Krasyliv-distriktet, Khmelnytska oblast, styrtet et L-39 treningsfly. Begge pilotene døde – oberstløytnant Serhij Borodatsjenko og premierløytnant Mykhajlo Tkatsjenko.
### Militære tap
* major Kulikov Dmytro (24. februar 2022) 
* major Savtsjuk Mykola (24. februar 2022)
* kaptein Dovgalyuk Roman (27. februar 2022)
* major Bilous Ruslan (27. februar 2022)
* oberst Kovalenko Mykola (2. mars 2022)
* kaptein Kazimirov Jevhen (2. mars 2022)
* oberstløytnant Osjkalo Valerij (12. mars 2022)
* major Tsjekhun Roman (12. mars 2022)
* major Khodakivskyj Vjatsjeslav (21. mars 2022)
* major  Kovalenko Oleksij (22. mars 2022)
* oberst Sikalenko Maksym (30. mars 2022)
* major Horodnytsjev Konstjantyn  (30. mars 2022)
* major Nehar Illja (19. mai 2022)
* oberstløytnant  Khmara Ihor (19. mai 2022)

## Utstyr
Fra og med 2014 er brigaden bevæpnet med Su-24M og Su-24MR fly og L-39 treningsfly.

## Galleri

Su 24MR.jpeg|Su-24MR, 2012
13226807 1000604023348812 3190054534573072558 n (26632783153).jpg|Su-24M, 2016
13255987 1000579813351233 7907035410693478723 n (27141250612).jpg|Su-24M, 2016
Ukrainian Air Force Sukhoi Su-24M at Starokonstantinov.jpg|Su-24M, 2015
Ukrainian Air Force Sukhoi Su-24MR.jpeg|Su-24MR, 2014


## Referanser


## Eksterne lenker
* Ukrainian Air Force
Tataupatinamu

**Tataupatinamu** (*Crypturellus tataupa*) er en fugleart i tinamufamilien som lever i tørre skoger i Sør-Amerika.

## Underarter
Tataupatinamu har 4 anerkjente underarter:

* *C. t. tataupa*, nominatunderarten (østlige Bolivia, søndre Brasil, nordre Argentina og Paraguay)
* *C. t. inops* forekommer i det nordvestlige Peru (særlig i dalføret til elva Marañón), samt sørlige Ecuador
* *C. t. peruvianus* i vest- og sentral-Peru
* *C. t. lepidotus* i de brasilianske delstatene Bahia, Ceará, Piauí, Pernambuco og Maranhão

## Beskrivelse
Tataupatinamuen har en gjennomsnittlig kroppslengde på 25 cm. Hodet, halsen og brystet har en grålig farge, mens den øvre delen av kroppen er mørkebrun. Nebbet og beina er lilla-rødlige i fargen. 

## Referanser
Kjenndalstoppen

**Kjenndalstoppen** er en blindvei i Fana bydel i Bergen som går fra Sanddalsringen mot åsen Storesåta. 

Navnet gitt etter Kjenndalen som ligger sørvest for veien og vedtatt i 1995.

## Kilder
* Postens adressesøk.

## Referanser
Basket Swamp nasjonalpark

**Basket Swamp nasjonalpark** er en nasjonalpark i den australske delstaten New South Wales, omtrent 558&nbsp;km nord for Sydney.

Nasjonalparken er oppkalt etter Basket Swamp, som er et omfattende våtmarksområde i den vestre enden av parken. Våtmarka spiller en viktig rolle i økosystemet til elva Clarence River.

## Referanser
Platamops

***Platamops*** er en slekt av nebbiller som har den fremre delen av hodet trukket ut til en mer eller mindre lang snute. De kan minne sterkt om enkelte snutebiller, men kan skilles fra disse på at snuten er flat, ikke rund i tverrsnitt (som et andenebb), og at for-og mellomføttene har fem ledd, bakføttene fire. I motsetning til hos snutebillene er ingen av fotleddene tolappede. Nebbillene er skogsinsekter, de fleste av artene lever i morken ved eller under bark, der de er rovdyr som blant annet jakter på barkbiller. 

## Utseende
Små, avlange, blanke, mørke nebbiller med lite eller ingenting metallglans. Hodet er bredt forlenget foran, fasettøyne små og utstående. Antennene er perlekjede-formede, omtrent så lange som hode + pronotum. Hode og pronotum er grovt og tett punktert. Pronotum er nærmest hjerteformet, dekkvingene jevnbrede med et søkk i midten, tydelige punktrader.

## Levevis
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.

## Utbredelse
Artene er utbredt i den neotropiske økosonen.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga 
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien nebbiller, Salpingidae Leach, 1815
****** Underfamilien **[[Salpinginae]]** Leach, 1815
******* Slekten ***Platamops*** Reitter, 1878 
******** *[[Platamops binotatus]]* Champion, 1916
******** *[[Platamops decoratus]]* Reitter, 1878
******** *[[Platamops gounellei]]* Pic, 1947
******** *[[Platamops laticollis]]* Pic, 1947
******** *[[Platamops mediofasciatus]]* Pic, 1947
******** *[[Platamops obliquus]]* Champion, 1916
******** *[[Platamops quadrisignatus]]* Champion, 1916
******** *[[Platamops semioeneus]]* Reitter
******** *[[Platamops telephanoides]]* Champion, 1916
******** *[[Platamops thiemei]]* Grouvelle, 1889
******** *[[Platamops vittatus]]* Reitter, 1878

## Referanser




## Eksterne lenker
*
Gardens of Stone nasjonalpark

**Gardens of Stone nasjonalpark** er en nasjonalpark i den australske delstaten New South Wales. Parken ligger omtrent 125 kilometer nordvest for Sydney. Navnet kommer av de mange naturlige steinpagodene som ligger i området.

Gardens of Stone nasjonalpark er et av åtte verneområder som i år 2000 ble innskrevet i verdensarvstedet Greater Blue Mountains Area. Nasjonalparken verner deler av fjellkjeden Great Dividing Range.

## Kjennetegn
Det mest kjente elementet i parken er landskapet med sandsteinpagoder, samt klippene og kløftene som hører til dette. Kalksteinsfremspring, karst og høytliggende sumper er blant de mer uvanlige trekkene ved området.

## Plante- og dyreliv
Det er registrert 423 hjemmehørende plantearter fordelt på 30 ulike plantesamfunn innenfor parken. Det meste av området er dekt av et åpent skoglandskap med rike forekomster av eukalyptusplanter. Vest i parken er det forekomster av artene *Eucalyptus fibrosa*, *E. crebra* og *E. melliodora* som vokser på leirefyldig jord og utgjør et viktig habitat for den kritisk truede regenthonningeteren og praktparakitter.

## Referanser
Korgeliskaret

**Korgeliskaret** er en blindvei på Midtun i Fana bydel i Bergen som går fra Sanddalsringen og sørover. 

Navnet ble vedtatt i 1987.

## Kilder
* Postens adressesøk.

## Referanser
Lafayette Square

**Lafayette Square** er en park i Washington DC rett nord for Det hvite hus. Den er navngitt etter Marquis de La Fayette som kjempet i den amerikanske uavhengighetskrigen. Parken er 30 mål stor.

## Referanser


## Eksterne lenker
*
Hat Head nasjonalpark

**Hat Head nasjonalpark** er en nasjonalpark på kysten av delstaten New South Wales i Australia. Parken ligger omtrent 462 kilometer nordøst for Sydney, og er innenfor Hastings-Macleay Important Bird Area. Navnet kommer av landsbyen Hat Head som ligger innenfor parkens grenser og har 320 innbyggere.

## Biologisk mangfold
Hat Head nasjonalpark har et rikt fugleliv som blant annet inkluderer kookaburraer, svartsvaner, hegrer, rhipiduraer og honningetere. Hauker, falker og ørner flyr også blant klippene, blant annet hvitbukhavørnen. Andre dyr som sumpwallabyer, grå kjempekenguruer, nektarsvevere og kortsnutemaurpiggsvin finnes også her. Sommerfuglarten regentskipper finnes bare i Hat Head nasjonalpark og den nærliggende Limeburners Creek nasjonalpark.

## Turisme
Flere turstier og fiskefasiliteter vedlikeholdes innenfor parken, og hvalsafari er en populær aktivitet utenfor kysten. Fuglekikkere kan speide etter svartsvaner og skjestorker i parkens våtmarker, hauker og ørner oppe i strandklippene og ulike strandfugler langs kystlinjen.

## Referanser
Cleodaeus

***Cleodaeus*** er en slekt av biller knyttet til død ved.

## Utseende
En liten (ca. 4 millimeter), avlang, fint håret, brunsvart bille. Gruppen utmerker seg ved store fasettøyne. Antennene er nokså korte og sagtakkede, pronotum nesten kvadratisk.

## Levevis
De fleste av artene er trolig knyttet til død ved, men biologien deres er ikke godt kjent. Noen arter synes å være særlig knyttet til palmer.  De voksne billene kan av og til finnes på blomster, særlig tistler.

## Utbredelse
Arten er vidt utbredt i den neotropiske økosonen.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[Mycterider]]**, Mycteridae Blanchard, 1845
****** Underfamilien **[[Eurypinae]]** Thomson, 1860
******* Slekten ***Cleodaeus*** Champion, 1889
******** *[[Cleodaeus rugiceps]]* Champion, 1889

## Eksterne lenker
*